ท่าอากาศยานนานาชาติปาล์มบีช

ท่าอากาศยานนานาชาติปาล์มบีช (อังกฤษ: Palm Beach International Airport) (IATA: PBI, ICAO: KDJT, FAA LID: DJT) มีชื่อทางการว่า ท่าอากาศยานนานาชาติประธานาธิบดี ดอนัลด์ เจ. ทรัมป์ (President Donald J. Trump International Airport) เป็นท่าอากาศยานสาธารณะในเทศมณฑลปาล์มบีช รัฐฟลอริดา ประเทศสหรัฐ ตั้งอยู่ทางตะวันตกของนครเวสต์ปาล์มบีช ซึ่งทำหน้าที่เป็นท่าอากาศยานหลัก และยังเป็นท่าอากาศยานหลักของเทศมณฑลปาล์มบีชส่วนใหญ่ ถือเป็นท่าอากาศยานในเขตปริมณฑลไมแอมีที่คุกครุ่นมากเป็นอันดับสาม เป็นรองเพียงท่าอากาศยานนานาชาติไมแอมีและท่าอากาศยานนานาชาติฟอร์ตลอเดอร์เดล–ฮอลลีวูด ในเดือนกุมภาพันธ์ ค.ศ. 2026 สภานิติบัญญัติรัฐฟลอริดาได้อนุมัติร่างกฎหมายเพื่อเปลี่ยนชื่อท่าอากาศยานเป็น "ท่าอากาศยานนานาชาติประธานาธิบดี ดอนัลด์ เจ. ทรัมป์" ตามชื่อของดอนัลด์ ทรัมป์ ประธานาธิบดีสหรัฐคนที่ 45 และ 47 ในเดือนถัดมา ร่างกฎหมายดังกล่าวได้รับการลงนามบังคับใช้โดยรอน ดีแซนติส ผู้ว่าการรัฐฟลอริดา การเปลี่ยนชื่อต้องได้รับการอนุมัติจากองค์การบริหารการบินแห่งชาติ (FAA) จึงจะเสร็จสมบูรณ์ องค์กรทรัมป์ได้ยื่นขอจดทะเบียนเครื่องหมายการค้าสำหรับชื่อใหม่ของท่าอากาศยาน ชื่อใหม่ได้รับการอนุมัติอย่างเป็นทางการจาก FAA ในวันที่ 15 พฤษภาคม และมีผลบังคับใช้ในวันที่ 9 กรกฎาคม ค.ศ. 2026 เวลา 5:01 น. ตามเวลาภาคตะวันออกของสหรัฐ ถือเป็นครั้งแรกที่ท่าอากาศยานสหรัฐได้รับการตั้งชื่อตามประธานาธิบดีที่ยังดำรงตำแหน่งอยู่ หมายเหตุ อ้างอิง แหล่งข้อมูลอื่น Palm Beach International Airport, เว็บไซต์ทางการ Terminal Map with airlines Palm Beach International Airport 1966–1988 แม่แบบ:FAA-diagram